Езоп
Гарга и лисица

Превод от старогръцки: Тодор Сарафов, 1967

chitanka.info

Една гладна гарга кацнала на смокиново дърво. Открила обаче, че смокините не били още узрели и зачакала да узреят. Една лисица я видяла, че се е застояла на дървото, и като разбрала причината, казала й:

— Ти си се заблудила, приятелко, като си се заловила за надеждата. А надеждата умее само да лъже, но никога не храни.

Баснята е подходяща за честолюбив човек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.